Typisk for musikkgrupper er at lydsjekken starter med rytmeseksjonen (basstrommen først), deretter til instrumentalistene, og til slutt vokalistene. Etter at individuelle lydkanaler er justert, går musikkgruppen gjerne gjennom en del av settet, slik at lydfolkene under mest mulig realistiske forhold kan gjøre finjusteringer av helheten i lydbildet i salen, og justere monitorene på scenen etter musikernes ønsker.